**Motocyklová Cena Slovenska ponúkne dramatické preteky a program pre celú rodinu**

**19.7.2023, Orechová Potôň - Počas nadchádzajúceho víkendu sa na Slovakia Ringu uskutoční tradičná motocyklová Cena Slovenska, na ktorú je zatiaľ prihlásených 240 pretekárov z deviatich európskych krajín. Diváci, ktorí budú mať na preteky vstup zdarma, môžu navštíviť aj neďalekú ZOO Malkia Park, v ktorom sa v sobotu uskutoční podujatie Deň rodiny s bohatým programom a zabezpečenou kyvadlovou dopravou z Orechovej Potône.**

**Motocyklové osobnosti**

Pretekári budú na Slovakia Ringu bojovať o body do medzinárodných majstrovstiev Slovenskej a Českej republiky na prírodných okruhoch, ale svoje šampionáty tu odjazdia aj pretekári z Poľska, Maďarska a Litvy. Nebudú však chýbať ani medzinárodné majstrovstvá Alpe Adria veteránov a populárny Ducati Slovakia Cup.

Medzi favoritov na víťazstvo budú patriť mladučkí bratia **Oleg** (17 rokov) a **Milan** (16) **Pawelecovci** z Poľska, ktorí ovládli nedávne preteky medzinárodného šampionátu Alpe Adria v Brne v triedach Superstock 1000 a Superbike. Po zranení sa na pretekárske okruhy vracia slovenský pretekár **Tomáš Tóth**, ktorý je naším úspešným slovenským reprezentantom na prírodných okruhoch a cez víkend sa predstaví v triedach Supersport a Superbike. Ďalšou osobnosťou, ktorá svojou účasťou spestrí tohtoročnú Cenu Slovenska, je český pretekár **Karel Pešek**. Ten má na svojom konte mnoho úspechov na medzinárodných podujatiach a účasti na svetovom šampionáte. Na štarte nebudú chýbať ani najlepší pretekári z prírodných okruhov z okolitých krajín, ktorým úspešne konkurujú Slováci David a **Milan Hanzalíkovci**, **Ľudovít Krušina** či **Marcel Hruboš** a ďalší. V triede Supersport 300 na trati uvidíme naše nádeje, **Ladislav Veverka**, **Lukáš Végh** a ďalší.

Každým dňom pribúda počet prihlásených pretekárov, ich aktualizovaný zoznam je možné sledovať tu: <https://www.roadracing.sk/wp-content/uploads/2023/07/CENA-SLOVENSKA-2023-Responses.pdf>

**PROGRAM**

V piatok sú na programe voľné tréningy, v sobotu kvalifikácie a prvé preteky. Nedeľa bude patriť zahrievacím tréningom, tzv. Warm Upom, po ktorých budú nasledovať druhé preteky. Predbežný časový harmonogram, ako aj ďalšie potrebné info k podujatiu spolu s výsledkami budú dostupné tu:

<https://slovakiaring.sk/sk/cena-slovenska-moto-2023>

**Deň/víkend rodiny v Malkia Parku**

Počas víkendu sa v neďalekom Malkia Parku, našej prvej súkromnej ZOO, uskutoční jedinečné podujatie Deň rodiny s bohatým sprievodným programom, ktoré bude prebiehať v sobotu aj nedeľu a k miestu bude po oba dni zabezpečená zdarma kyvadlová doprava výletným vláčikomz Orechovej Potône. Na malých aj veľkých návštevníkov čaká vystúpenie Tárajka a Popletajky, komentované kŕmenie zvierat, vzdelávacie aktivity, deti iste poteší aj maľovanie na tvár. Všetky informácie o podujatí v Malkia Parku nájdete tu: <https://www.malkiapark.sk/malkia-park/komentovane-krmenie-vikendovy-program>

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |